Den Vest-Sjællandske Avis, 1819-08-24
Kiøbenhavn, den 13de August. Torsdagen den 29de og Fredagen den 30te Juli foretog det Kongelige Kiøbenhavnske Skydeselskab og danske Broderskab dets sædvanlige aarlige Fugleskydning. - Hans Majestæt Kongen benaadede Selskabet med Sin allerhøieste Nærværelse; ogsaa glædedes Selskabet ved Hans Høihed Prinds Frederik Ferdinands Tilstædeværelse. – Hans Majestæt, saavelsom Hans Høihed Prindsen, behagede Selv at skyde til Fuglen. - Første Dag blev Ringen nedskudt af Hr. Uhrmager Halgreen for sig selv, Gevinsten en Sølv Flødekande, indvendig forgyldt Hovedet blev nedskudt ved Hr. Major Scheel, Ridder af Dannebrogen, for sig selv, Gevinsten en Sølv Kaffekande. – Anden Dag blev venstre Vinge nedskudt af Selskabets 3die Jnspecteur Hr. Viinhandler Schou for Hans Høifyrstelige Durchlauchtighed Prinds Carl af Hessen, Gevinsten en Sølv Sukkervase. Høire Vinge blev nedskudt ved Hr. Grosserer Munderlod for Hr. Justitsraad Feddersen, Gevinsten en Sølv Sukkervase, indvendig forgyldt. Rumpen blev nedskudt ved Hr. Uhrmager Halgreen for Hr. Etatsraad Steendrup, Gevinsten en Sølv Theepotte. Kongepladen blev derpaa nedskudt ved Selskabets 3die Dommer Hr. Justitsraad Jacobsen for Hendes Kongelige Høihed Prindsesse Wilhelmine Marie af Danmark. - En almindelig Glæde besiælede Selskabet ved dette heldige Skud, da det i mange Aar havde været dets høieste Ønske, at Konge Gevinsten maatte falde for Landets elskede Konge, eller for Een af den Kongelige Familie. – En Deputation, bestaaende af Fuglekongen, eller Selskabets Formand, Hr. Apotheker Groth, og de trende første af Selskabets Dommere, Dhrr. Justitsraad og Politie-Directeur Hvidberg, Cancellieraad og Procurator Wilse og Justitsraad samt Lands-Overrets-, Hof= og StadsRets Assessor Jacobsen, forføiede sig strax til Frederiksberg Slot, for at melde dette for Selskabet saa glædelige og heldige Skud, hvorved det for dette Aar havde den Lykke, at faae Hans Majestæt Kongens Datter, Hendes Kongelige Høihed Prindsesse Wilhelmine Marie, til dets høie Foresatte. – Ved Jndtrædelsen i Slottet vare de saa heldige, strax at blive seete af Hans Excellence Hr. Over Hofmester Brochenhuus, som paa det broderligste indbød dem hos sig, og ved Kammer-Foureren lod dem anmelde til Hans Excellence Hr. Over-Hofmarschallen, og ved ham til Hans Majestæt Kongen, der den Tid sad til Taffels. – Hans Excellence Hr. Over-Hofmesteren havde tillige den Godhed, at anmelde Deputationen for Hendes Kongelige Høihed Prindsesse Wilhelmine Marie. – Jmedens Hans Majestæt Kongen var ved Taffelet, lod Hans Excellence Hr. Over-Hofmesteren de Deputerede beværte med en Collation. – Efter Taffelet bleve de Deputerede tilsagte at møde i Hans Majestæts Forgemak, hvorfra de Samtlige, tilligemed Stadens Over-Præsident, Hans Excellence Hr. Geheime-Conferenceraad Moltke, bleve indladte i Hans Majestæts Audience Gemak, til den der forsamlede Kongelige Familie, som naadigst imodtog dem. Efterat Hr. Geheime-Conferenceraad Moltke allerunderdanigst havde foredraget Deputationens Ærinde, aftog Fuglekongen, Hr. Apotheker Groth, Kongebaandet, som blev lagt paa et Sølv Fad og underdanigst overrakt Hendes Kongelige Høihed, hvilket af Hende naadigst blev paataget, hvorpaa Hun viste sig dermed, saavelsom med Selskabets Ære tegn i Forgemakket for de endnu tilstædeværende Taffelgiæster. - Det behagede dernæst Hans Majestæt Kongen allernaadigst at udnævne Hans Excellence Hr. Over-Hofmester Brochenhuus til at paatage sig, paa Hendes Kongelige Høiheds Vegne, alt hvad der tilkommer Selskabets Fuglekonge eller Formand, at bestride i dette Skyde=Aar, hvornæst Hans Excellence forføiede sig til Hendes Kongelige Høihed, for at modtage Fuglekonge=Baandet, som derpaa igien blev omhængt den aftrædende Fuglekonge, Apotheker Groth, der, med Hans Excellence, i en Kongelig Vogn kiørte til IIII Skydebanen; hvorefter de trende Dommere, som Deputerede, fulgte. - Ved Ankomsten til Skydebanen bleve de imodtagne med trende Gange Hurra af det jublende Selskab, hvormed mange glade Tilskuere forenede deres Stemmer. – Paa Skydepladsen blev Hendes Kongelige Høihed saluteret med 21 Kanonskud, ligesom og, da Hendes Skaal der blev drukken. Efterat Gevinsterne vare uddeelte med sædvanlig Ceremonie, forføiede Selskabet sig under Musik og Kanonernes Løsning til Spisefalen, hvor ved Maaltidet, under Kanonernes Løsning, blev udtømmet Skaaler, for Hans Majestæt Kongen, Hendes Majestæt Dronningen. Deres Kongelige Høiheder Kronprindsesse Caroline og Prindsesse Wilhelmine Marie samt øvrige Prindser og Prindsesser; Alt under det gladeste Fryderaab, og med en Siæl og Jver, der udmærker det gamle Broderlaugs Hengivenhed for Kongehuuset. Derpaa blev den afgaaende Fuglekonge, Apotheker Groths Skaal udbragt, og tillige afsiungen en af Hr. Litteratus Block-Toxen forfattet Sang, hvorved Selskabet bevidnede Apotheker Groth dets Tak for hans Omsorg for samme, i den Tid han har været dets Formand, og sluttedes Sangen med følgende Vers: Af Asken vor Phonix her aarligt fremsteeg, Forvandleren Kronen vi give. Fratrædende Hovding, Du aldrig og sveeg: Os kiært skal Dit Minde forblive. Held Danmark, vor Konge, Hans herlige Viv Held Hver, som vil gavne og glæde! – Derefter blev siunget en Selskabssang, hvorunder Hr. Apotheker Groth aflagde Kongebaandet, og afleverede det til tvende af Selskabets Dommere, som igien paa hængte samme Hans Excellence Hr. Over-Hofmester Brochenhuus, som Hendes Kongelige Høihed Prindsesse Wilhelmine Maries Repræsentant, hvorpaa Hendes Kongelige Høiheds Skaal blev udbragt under tre Gange tre Hurra og Salut med 21 Kanonskud. – Efterat Hans Excellence paa Hendes Kongelige Høiheds Vegne, havde tilkiendegivet Selskabet Hendes høieste Velbehag, som Selskabets høie Foresatte, blev hans Skaal som Repræsentant for Hendes Kongelige Høihed, og som en af Selskabets ældste Brøde, udbragt under Hurraraab og Salut med Kanoner, og efterat flere Skaaler vare udtømmede, forlod Selskadet Middagsbordet og udbad sig Tilladelse, at ledsage Hr. Over-Hofmesteren til Frederiksberg Slot; men da han frabad sig denne Ceremonie, tog han allene bort fra Skydebanen i den Kongelige Vogn, hvori KongeGevinsten sex Sølv Taffelstager bleve indsatte, under tre Gange tre igientagne Hurraraab og 21 Skud af Kanoner, samt Musik fra Altanen; og saaledes sluttedes denne for det Kongelige Kiøbenhavnske Skydeselskab og gamle danske Broderskab glade og høist mærkværdige Dag. – Efterat det Kongelige Kiøbenhavnske Skydeselskab og danske Broderskabs sædvanlige Skiveskydning, Onsdagen den 11te dennes var tilendebragt, forsamlede de tilstædeværende Brødre sig paa den i Skydehuuset værende Sal, hvor Hans Excellence Hr. Over-Hofmester Brochenhuus, som Repræsentant for Hendes Kongelige Høihed Prindsesse Wilhelmi ne Marie, i Hendes høie Navn, og som et Beviis paa Hendes Velbehag, som Selskabets høie Foresatte, overleverede Hr. Justitsraad og Lands Overrets- samt Hof- og Stadsrets=Assessor Jacobsen, der ved Fugleskydningen for Hendes Kongelige Høihed havde nedskudt Kongepladen, en Guld Daase, besat med ægte Perler. - Ved Overleveringen blev saluttret med 21 Kanonskud og de tilstædeværende Brødres Glæde torket med tre Gange Hurra.